
เรื่อง : การจัดการก่อนการล้างทำความสะอาดอุปกรณ์เครื่องมือปนเปื้อน

	รหัสเอกสาร :  WI-CSSD-000-005-00
ทบทวนครั้งที่ :   -        วันที่ทบทวน :-

	ชื่อหน่วยงาน : CSSD
	วันที่อนุมัติ : 

	ผู้ตรวจสอบ :  
                  (นางสาวดวงพร พงษ์ศรีลา)   
                        หัวหน้างานจ่ายกลาง
	ผู้อนุมัติ  :  
(นางวันดี โกยกิจเจริญ)
รองผู้อำนวยการฝ่ายการพยาบาล


1. วัตถุประสงค์
1. เพื่อลดปริมาณสิ่งปนเปื้อนที่อยู่บนพื้นผิวอุปกรณ์เครื่องมือออกให้เหลือน้อยที่สุด
2. แยกประเภทของอุปกรณ์เครื่องมือ เพื่อลดอุบัติการณ์ของมีคมบาด/ทิ่มตำ และแยกประเภทอุปกรณ์เครื่องมือที่ล้างด้วยมือและเครื่องล้างอุปกรณ์เครื่องมือ
                  	3. เพื่อให้สารซักล้างออกฤทธิ์ในการชะล้างอุปกรณ์เครื่องมือ เกิดประสิทธิภาพสูงสุด
2. ขอบข่าย : เจ้าหน้าที่ CSSD
3. ความรับผิดชอบ : บุคลากรในงาน CSSD (ห้องล้างเครื่องมือ/หัวหน้าทีมล้างเครื่องมือ) 
4. รายละเอียด
	การจัดการก่อนการล้างทำความสะอาดอุปกรณ์เครื่องมือทางการแพทย์ 
	1. บุคลากรสวมอุปกรณ์ป้องกันถูกต้องครบถ้วน หมวก แว่นตาหรือ face shield  หน้ากากอนามัย เสื้อกันเปื้อนกันน้ำแขนยาว ถุงมือยาวหนา รองเท้าบูท
	2. นับ คัดแยกอุปกรณ์เครื่องมือให้เป็นหมวดหมู่ตามประเภทวัสดุอุปกรณ์ ชนิดของอุปกรณ์ อุปกรณ์เครื่องช่วยหายใจ อุปกรณ์ล้างด้วยมือ อุปกรณ์ล้างด้วยเครื่องล้างอัตโนมัติ และอุปกรณ์เครื่องมือของมีคม หากพบอุปกรณ์มีคมที่ต้องการทิ้งให้ทิ้งลงภาชนะที่ทางหน่วยงานจัดเตรียมไว้พร้อมปิดฝาทุกครั้ง พร้อมทั้งมีการบันทึกจำนวนอุปกรณ์เครื่องมือ ลงในคอมพิวเตอร์
	3. หากพบอุปกรณ์เครื่องมือที่บันทึกส่งไม่ตรงกับที่รับจริงหรือชำรุดเสียหาย เมื่อเสร็จสิ้นกระบวนการนับอุปกรณ์เครื่องมือแล้วให้ผู้บันทึกจำนวนอุปกรณ์เครื่องมือแจ้งไปยังหน่วยงานทราบ
           4. ทำการชะล้างสิ่งคัดหลั่งและสิ่งต่างๆ ( Gross soid ) ออกจากอุปกรณ์เครื่องมือให้มากที่สุด (pre-rinse) ก่อนแช่ในน้ำผสมน้ำยาล้างอุปกรณ์เครื่องมือ (soaking) ตามสัดส่วนที่กำหนด และแช่ไว้ประมาณ 10-15 นาที หรือตามคำแนะนำของบริษัทผู้ผลิต

5.ที่มา   :   1. ร.ศ.ดร. อะเคื้อ อุณหเลขกะ หลักและแนวทางการทำลายเชื้อและการทำให้ปราศจากเชื้อ พิมพ์   ครั้งที่ 2 (2555) 
    2. สมาคมศูนย์กลางงานปราศจากเชื้อแห่งประเทศไทย (Central Sterilizing Services Association of Thailand) แนวปฏิบัติการทำลายเชื้อและทำให้ปราศจากเชื้อเครื่องมือแพทย์ (2561)
   3. The Asian Guidelines for Disinfection and Sterilization of Instrument in health Facilities 2010

